
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 235 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μετονομασία του Εργαστηρίου Πειραματικής Χειρουρ¬ 
γικής στο Τμήμα Ιατρικής του Δημοκριτείου Πανεπι¬ 
στημίου Θράκης σε Εργαστήριο Πειραματικής Χει¬ 
ρουργικής και Χειρουργικής Έρευνας και έγκριση 

του Εσωτερικού Κανονισμού Λειτουργίας του. 1 

Τροποποίηση της υπ’ αριθμ. Τ/9060/8.9.2003 υπουρ¬ 
γικής απόφασης με θέμα «Κατανομή θέσεων εκ- 
παδιευτικού προσωπικού Τ.Τ.Ε. του ΟΤΕΚ σε κλά¬ 
δους και ειδικότητες ανά Εκπαιδευτήριο». 2 

Έγκριση υπερωριακής εργασίας μονίμου προσωπι¬ 
κού Λ.Τ. Ν. ΛΑΣΙΘΙΟΥ Α' εξαμήνου 2007. 3 

Έγκριση διπλασιασμού υπερωριακής απασχόλησης 
προσωπικού της Νομαρχίας Αθηνών για την γρί¬ 
πη των πτηνών, για το έτος 2007. 4 

Τροποποίηση του ΟΕΥ και κανονισμού του Νομικού 
Προσώπου με την επωνυμία «Δημοτικός Πολιτι¬ 
στικός Οργανισμός Περάματος». 5 


Καθιέρωση υπερωριακής εργασίας πέρα από το κα¬ 
νονικό ωράριο εργασίας κατά τις Κυριακές - εξαι¬ 
ρέσιμες μέρες, κατά τις απογευματινές και νυχτε¬ 
ρινές ώρες των εργάσιμων ημερών των Κυριακών 
και εξαιρέσιμων κατά τη διάρκεια του Α' Εξαμήνου 
του έτους 2007 για υπαλλήλους του Νομαρχιακού 


Διαμερίσματος Έβρου & Επαρχείου Β.Έβρου 6 

ΑΠΟΦΑΣΕΙ Σ 

Αριθμ. 12642/Β1 (1) 


Μετονομασία του Εργαστηρίου Πειραματικής Χειρουρ¬ 
γικής στο Τμήμα Ιατρικής του Δημοκριτείου Πανεπι¬ 
στημίου Θράκης σε Εργαστήριο Πειραματικής Χει¬ 
ρουργικής και ΧειρουργικήςΈρευνας και έγκριση του 
Εσωτερικού Κανονισμού Λειτουργίας του. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 7, παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87), όπως η παράγραφος αυτή τροποποιήθη¬ 
κε με το άρθρο 48. παρ. 2 του ν. 1404/1983 «Δομή και 
λειτουργία των Ανώτατων Τεχνολογικών Ιδρυμάτων» 


26 Φεβρουάριου 2007 

(Α' 173) και το πρώτο εδάφιο αυτής αντικαταστάθηκε με 
την περ. γ' της παρ. 22 του άρθρου 13 του ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Α' 141). 

β) Του άρθρου 4, παρ. 1, εδ. γ' του ν. 2083/1992 «Εκσυγ¬ 
χρονισμός της Ανώτατης Εκπαίδευσης» (Α' 159), 

γ) Του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

2. Την υπ’ αριθμ. 37876/ΣΤ5/26.4.2004 απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

3. Την υπ’ αριθμ. 37930/ΔΙΘΕ 1264/14.10.2005 απόφα¬ 
ση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432), όπως 
τροποποιήθηκε με την υπ’ αριθμ. 5733/ΔΙΘΕ179/9.2.2006 
(Β' 204) όμοια απόφαση. 

4. Τη σύμφωνη γνώμη της Γενικής Συνέλευσης του 
Τμήματος Ιατρικής του Δημοκριτείου Πανεπιστημίου 
Θράκης (συνεδρίαση υπ’ αριθμ. 6/20.4.2005). 

5. Το γεγονός ότι από την εφαρμογή των διατάξεων 
της παρούσης απόφασης προκαλείται ενδεχόμενη δα¬ 
πάνη σε βάρος του προϋπολογισμού του Δημοκριτείου 
Πανεπιστημίου Θράκης, από την κάλυψη εξόδων διορ¬ 
γάνωσης συμποσίων, συνεδρίων και άλλων επιστημο¬ 
νικών εκδηλώσεων, το ύψος της οποίας εξαρτάται από 
πραγματικά γεγονότα, αποφασίζουμε: 

Αρθρο 1 
Μετονομασία 

1. Το κατά τις διατάξεις του π.δ. 459/1987 (Α' 215) Εργα¬ 
στήριο Πειραματικής Χειρουργικής του Τμήματος Ιατρι¬ 
κής του Δημοκριτείου Πανεπιστημίου Θράκης, το οποίο 
κατανεμήθηκε στον Τομέα Χειρουργικής του εν λόγω 
Τμήματος, μετονομάζεται σε Εργαστήριο Πειραματικής 
Χειρουργικής και ΧειρουργικήςΈρευνας. 

2. Το Εργαστήριο εξυπηρετεί τις εκπαιδευτικές, ερευ¬ 
νητικές και νοσηλευτικές ανάγκες στο γνωστικό αντι¬ 
κείμενο της Χειρουργικής. 

Άρθρο 2 

Σκοπός 

Τ ο Εργαστήριο έχει ως αποστολή: 

α) Την κάλυψη των διδακτικών και ερευνητικών ανα¬ 
γκών της Β' Χειρουργικής Κλινικής του Τομέα Χειρουρ- 

γικής του Τμήματος Ιατρικής του Δ.Π.Θ. καθώς και των 
άλλων Κλινικών-Εργαστηρίων-Μονάδων του Τμήματος 
Ιατρικής του Δ.Π.Θ. και των συστεγαζόμενων Κλινικών 
του Ε.Σ.Υ. 

β) Την εκτέλεση Ερευνητικών Πρωτοκόλλων και τη 
Διαχείριση των Πειραματόζωων. 

γ) Την ειδίκευση γιατρών καθώς και άλλων λειτουρ¬ 
γών του Κλάδου Υγείας και τη συνεχή εκπαίδευση και 
επιμόρφωση αυτών. 

δ) Την πληρέστερη εκπαίδευση και επιμόρφωση των 
φοιτητών της Ιατρικής. 

ε) Την εκτέλεση κλινικών και πειραματικών ερευνητι¬ 
κών προγραμμάτων με προοπτική τη μελέτη και αναζή¬ 
τηση νέων τεχνικών και θεραπευτικών μεθόδων. 

στ) Τη συνεργασία κάθε μορφής με κέντρα ερευνών 
και ακαδημαϊκά ιδρύματα της ημεδαπής και της αλ¬ 
λοδαπής, εφόσον οι επιστημονικοί στόχοι συμπίπτουν, 
συμβαδίζουν και αλληλοσυμπληρώνονται με εκείνους 
του εργαστηρίου. 

ζ) Την εκπαίδευση ειδικών χειρουργών-ειδικευομένων 
και φοιτητών σε θέματα εξειδικευμένων χειρουργικών 
τεχνικών. 

Άρθρο 3 
Προσωπικό 

Το προσωπικό του εργαστηρίου αποτελείται από 
μέλη του Διδακτικού Ερευνητικού Προσωπικού 
(Δ.Ε.Π.) του Τμήματος Ιατρικής του Δ.Π.Θ., των οποί¬ 
ων το γνωστικό αντικείμενο της θέσης που κατέχουν 
εμπίπτει στα διδακτικά και ερευνητικά ενδιαφέροντα 
του εργαστηρίου, από μέλη του Ειδικού και Εργαστη¬ 
ριακού Διδακτικού Προσωπικού (Ε.Ε.ΔΙ.Π.), από μέλη 
του Ειδικού Τεχνικού Εργαστηριακού Προσωπικού 
(Ε.Τ.Ε.Π.) καθώς και από μέλη του λοιπού επιστημο¬ 
νικού και διοικητικού προσωπικού που τοποθετού¬ 
νται στο εργαστήριο με τη διαδικασία των άρθρων 
4 παρ. 1 (δ) του ν. 2083/1992 και 13 παρ. 3β του 
ν. 2817/2000 (Α' 78). 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Ιατρικής του Δ.Π.Θ. που ορίζεται με τη διαδικασία του 
άρθρου 28 παρ. 22 του ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 και επιπλέον: 

α) Συντονίζει το διδακτικό (προπτυχιακό και μεταπτυ¬ 
χιακό) και ερευνητικό έργο του Εργαστηρίου. 

β) Καταρτίζει και εισηγείται το ετήσιο πρόγραμμα λει¬ 
τουργίας του Εργαστηρίου και μεριμνά για την τήρησή 
του και την υλοποίησή του. 

γ) Μεριμνά για την υλοποίηση των αποφάσεων των 
συλλογικών οργάνων του Νοσοκομείου στο οποίο εγκα¬ 
θίσταται το Εργαστήριο για την παροχή νοσηλευτικού 
έργου. 

δ) Μεριμνά για τη στελέχωση του Εργαστηρίου με το 
αναγκαίο προσωπικό. 

ε) Μεριμνά για την οικονομική διαχείριση των εσόδων 
του Εργαστηρίου. 

στ) Μεριμνά για την κατανομή των χώρων του Ερ¬ 
γαστηρίου. 

ζ) Εισηγείται τους υπευθύνους αναλώσιμων υλικών και 
του κινητού εξοπλισμού και 

η) Υπογράφει κάθε εξερχόμενο έγγραφο. 


Άρθρο 5 

Εγκατάσταση - λειτουργία 

1. Το Εργαστήριο εγκαθίσταται και λειτουργεί με τη 
διαδικασία του άρθρου 13 του ν. 1397/1983 στο κατά τις 
διατάξεις του π.δ. 116/10.3.1990 Πανεπιστημιακό Γενικό 
Νοσοκομείο Αλεξανδρούπολης. 

2. Χώρος εγκατάστασης του εργαστηρίου είναι ο χώ¬ 
ρος που παραχωρείται σε αυτό για τη διεξαγωγή του 
εν γένει έργου του και ειδικότερα ο χώρος εγκατάστα¬ 
σης του τεχνικού εξοπλισμού για τη διενέργεια των 
ερευνητικών προγραμμάτων. Στο χώρο εγκατάστασης 
τοποθετείται πινακίδα με τον τίτλο του εργαστηρίου 
και το ονοματεπώνυμο του διευθυντή. 

3. Ο Διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
υπάρχει σχετική απόφαση. 

4. Ο Διευθυντής έχει την ευθύνη για την εν γένει 
λειτουργία των μονάδων του εργαστηρίου, τη χρησι¬ 
μοποίηση οργάνων και υλικών που ανήκουν σ’ αυτό, την 
παραμονή των εργαζομένων (προσωπικού, φοιτητών, 
επισκεπτών) στους χώρους, όπου τηρούνται ειδικοί κα¬ 
νόνες ασφαλείας, καθώς και την προστασία των οργά¬ 
νων και εγκαταστάσεών του από βλάβες. 

5. Η χρησιμοποίηση ειδικών οργάνων του εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυ¬ 
τού. Κινητά όργανα και σκεύη, τα οποία παραδίδονται 
για τη διεξαγωγή εργασιών, επιστρέφονται, μετά τη 
χρησιμοποίησή τους, στην κατάσταση που έχουν πα¬ 
ραδοθεί. 

6. Με εισήγηση του Διευθυντή στα αρμόδια όργανα 
του Ιδρύματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του εργαστηρίου, σύμφωνα με τις δι¬ 
ατάξεις του άρθρου 18 του ν. 1268/1982, όπως ισχύουν 
κάθε φορά. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3, 
παρ. 3 του π.δ. 159/1984 (Α' 53). 

δ. Τις πιστώσεις που διατίθενται από το Τμήμα Ιατρι¬ 
κής του Δ.Π.Θ. με τη διαδικασία του άρθρου 4 παρ. 1ε 
του ν. 2083/1992. 

ε. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα και 

στ. Τις κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από ημεδαπά 
ή αλλοδαπά φυσικά και νομικά πρόσωπα προς το Πανε¬ 
πιστήμιο Θράκης για τους σκοπούς του Εργαστηρίου, 
εφόσον δεν τίθενται όροι που αντιβαίνουν στο σκοπό 
της Κλινικής και του Δ.Π.Θ. 

Αρθρο 7 

Τηρούμενα βιβλία 

1. Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

-βιβλίο πρωτοκόλλου εισερχόμενης και εξερχόμενης 
αλληλογραφίας. 

-βαθμολόγιο φοιτητών 

-βιβλίο περιουσιακών στοιχείων 

-φάκελος οικονομικών στοιχείων για κάθε έτος 

-κατάλογος επιστημονικών οργάνων 

-αρχείο ερευνητικών προγραμμάτων 

-κατάλογος επιστημονικών βιβλίων και περιοδικών 

-βιβλίο μεταβολών προσωπικού 

2. Με απόφαση του Διευθυντή, μπορούν να τηρούνται 
ακόμα όσα άλλα βιβλία ή στοιχεία προβλέπονται από 
την ισχύουσα νομοθεσία ή κρίνονται απαραίτητα για 
το Εργαστήριο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 1309 (2) 

Τροποποίηση της υπ’ αριθμ. Τ/9060/8.9.2003 υπουργι¬ 
κής απόφασης με θέμα «Κατανομή θέσεων εκπαδι- 
ευτικού προσωπικού Τ.Ε.Ε. του ΟΤΕΚ σε κλάδους και 
ειδικότητες ανά Εκπαιδευτήριο». 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Των παρ. 1 και 3 του άρθρου 23 του ν. 3105/2003 
«Τουριστική εκπαίδευση και κατάρτιση, ρυθμίσεις για τον 
Τουρισμό και άλλες διατάξεις (ΦΕΚ 29/Α/10.2.2003). 

2. Του άρθρου 14 του ν. 1566/1985 «Πρωτοβάθμια- 
Δευτεροβάθμια Εκπαίδευση κ.λπ. διατάξεις» (ΦΕΚ 167/ 
Α/1985). 

3. Του π.δ. 122/2004 «Ανασύσταση Υπουργείου Τουρι¬ 
σμού» (ΦΕΚ 85/Α/2004). 

4. Του ν. 3270/8.10.2004 (ΦΕΚ 187/Α/11.10.2004) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

5. Του π.δ. 33/2006 «Διορισμός μελών της Κυβέρνησης 
και Υφυπουργών» (ΦΕΚ 35/Α/2006). 

6. Την υπ’ αριθμ. 2864/3.3.2006 (ΦΕΚ 65/Γ/10.3.2006) 
κοινή απόφαση του Πρωθυπουργού και της Υπουργού 
Τουριστικής Ανάπτυξης «Διορισμός Γ ενικής Γ ραμματέως 
του Υπουργείου Τουριστικής Ανάπτυξης». 

7. Την υπ’ αριθμ. 9060/8.9.2003 απόφαση του Υπουργού 
Ανάπτυξης με θέμα «Κατανομή θέσεων εκπαιδευτικού 
προσωπικού Τ.Ε.Ε. του ΟΤΕΚ σε κλάδους και ειδικότητες 
ανά Εκπαιδευτήριο» (ΦΕΚ 1300/Β/12.9.2003). 

8. Την υπ’ αριθμ. 2/11.1.2007 απόφαση που λήφθηκε 
στην 2η συνεδρίαση του Διοικητικού Συμβουλίου του 
Ο.Τ.Ε.Κ. 

9. Το γεγονός ότι από την παρούσα απόφαση δεν 
προκαλείται επιπλέον δαπάνη σε βάρος του προϋπο¬ 
λογισμού του ΟΤΕΚ, αποφασίζουμε: 

1. Τροποποιούμε την υπ’ αριθμ. Τ/9060/8.9.2003 υπουρ¬ 
γική απόφαση που αφορά στην κατανομή των θέσεων 


του Εκπαιδευτικού προσωπικού Τ.Ε.Ε. του Ο.Τ.Ε.Κ. σε 
κλάδους και ειδικότητες ανά Εκπαιδευτήριο, ως ακο¬ 
λούθως: 

«Οι δύο (2) θέσεις του κλάδου ΔΕ01 Τεχνικού Μαγει¬ 
ρικής στην ΕΠΑΣ Μακεδονίας μειώνονται σε μία (1) και 
προστίθεται μία (1) θέση του κλάδου ΔΕ01 Τεχνικού 
Μαγειρικής στην ΕΠΑΣ Γαλαξειδίου». 

2. Κατά τα λοιπά ισχύει ως έχει η υπ’ αριθμ. 
Τ/9060/8.9.2003 υπουργική απόφαση (ΦΕΚ 1300/ 
Β/2003). 

3. Η ισχύς της παρούσας αρχίζει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2007 

Η ΥΠΟΥΡΓΟΣ 

ΦΑΝΗ ΠΑΛΛΗ ΠΕΤΡΑΔΙΑ 
-♦- 

Αριθμ. 5118.29/03/2007 (3) 

Έγκριση υπερωριακής εργασίας μονίμου προσωπικού 
Λ.Τ. Ν. ΛΑΣΙΘΙΟΥ Α' εξαμήνου 2007. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297 Α') «Μισθολογικές ρυθμίσεις λειτουργών και υπαλ¬ 
λήλων του Δημοσίου, ΝΠΔΔ και ΟΤΑ, μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών/Γ,Λ.Κ. 

3. Το υπ’ αριθμ. 1362/13.12.2006 έγγραφο του Λ.Τ. Ν. 
ΛΑΣΙΘΙΟΥ. 

4. Την υπ’ αριθμ. 86/5.12.2006 Πράξη της Λιμενικής Επι¬ 
τροπής Λ.Τ. Ν. ΛΑΣΙΘΙΟΥ, αποφασίζουμε: 

1. Την έγκριση πραγματοποίησης απογευματινής 
υπερωριακής εργασίας επτακοσίων είκοσι (720) ωρών 
συνολικά, με αμοιβή, για τους δύο (02) υπηρετούντες 
υπαλλήλους του Λιμενικού Ταμείου Ν. ΛΑΣΙΘΙΟΥ, όπου 
υπηρετούν συνολικά τρεις (03) υπάλληλοι, για την αντι¬ 
μετώπιση εκτάκτων υπηρεσιακών αναγκών, για το Α' 
εξάμηνο 2007 και ειδικότερα: 

-Έλεγχοι αριθμού διακινουμένων επιβατών - οχημά¬ 
των και ορθής απόδοσης δικαιωμάτων. 

- Καταμέτρηση, παραχώρηση, έλεγχος παραλιακών 
χώρων και είσπραξη τελών. 

-Έλεγχος και καταγραφής σκαφών που ελλιμενίζονται 
στις λιμενικές εγκαταστάσεις δικαιοδοσίας Ταμείου. 

- Είσπραξη παραβάσεων ΚΟΚ. 

- Καθαρισμός, επίβλεψη, διαφύλαξη χερσαίων και θα¬ 
λασσίων χώρων, δικαιοδοσίας του Λ.Τ. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά υπάλληλο 
μηνιαίως. 

2. Το ύψος της δαπάνης που θα προκύψει από την 
ανωτέρω αιτία ανέρχεται στο ποσό των 4.000 ευρώ 
περίπου και θα βαρύνει τον προϋπολογισμό του Λ.Τ. 
Ν. ΛΑΣΙΘΙΟΥ έτους 2007 στον οποίο υπάρχει σχετική 
εγγεγραμμένη πίστωση στον ΚΑΕ 0261. Υπεύθυνος για 
την εκτέλεση των υπερωριών ορίζεται ο Πρόεδρος του 
Λ.Τ. Ν. ΛΑΣΙΘΙΟΥ. 

3. Η απόφαση αυτή να δημοσιευθεί στην Εφημερίδα 
της Κυβερνήσεως και ισχύει αναδρομικά ένα μήνα πριν 
τη δημοσίευσή της. 

Πειραιάς, 6 Φεβρουάριου 2007 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 67324/06 (4) 

Έγκριση διπλασιασμού υπερωριακής απασχόλησης προ¬ 
σωπικού της Νομαρχίας Αθηνών για την γρίπη των 
πτηνών, για το έτος 2007. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) Τις διατάξεις του άρθρου 18 παρ. 12 του ν. 2218/1994 
«Ιδρυση Νομαρχιακής Αυτοδιοίκησης, τροποποίηση δι¬ 
ατάξεων για την πρωτοβάθμια Αυτοδιοίκηση και την 
Περιφέρεια και άλλες διατάξεις σε συνδυασμό με της 
διατάξεις του άρθρου 8 του ν. 3200/1955 «Περί Διοικη¬ 
τικής Αποκέντρωσης». 

β) Του ν. 2503/30.5.1997 (ΦΕΚ107/Α) «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις». 

γ) Του ν. 2647/1998 (ΦΕΚ 237/Α) «Μεταβίβαση αρμο¬ 
διοτήτων στις Περιφέρειες και την Αυτοδιοίκηση και 
άλλες διατάξεις». 

δ) Τις διατάξεις του ν. 3448/2006 (ΦΕΚ 57/Α) «Για την 
περαιτέρω χρήση πληροφοριών του δημοσίου τομέα και 
τη ρύθμιση θεμάτων αρμοδιότητας Υπουργείου Εσωτε¬ 
ρικών Δημόσιας Διοίκησης και Αποκέντρωσης». 

2. Το υπ’ αριθμ. 63425/13.11.2006 (Α.Π. ΔΑΑ Περιφέρειας Ατ¬ 
τικής 67324/28.11.2006) έγγραφο της Νομαρχίας Αθηνών (Δ/ 
νση Ανθρωπίνου Δυναμικού) με το οποίο ζητείται η έγκριση 
του διπλασιασμού των υπερωριακών ωρών για δέκα έξι (16) 
υπαλλήλους της Δ/νσης Κτηνιατρικής της Ν. Αθηνών για 
το έτος 2007, προκειμένου να ληφθούν τα αναγκαία μέτρα 
για την άφιξη στη χώρα μας των αποδημητικών- μετανα- 
στευτικών πτηνών με προέλευση χώρες στις οποίες έχει 
διαπιστωθεί η γρίπη των πτηνών, αποφασίζουμε: 

Εγκρίνουμε τον διπλασιασμό της υπερωριακής απασχό¬ 
λησης δέκα έξι υπαλλήλων της Δ/νσης Κτηνιατρικής της 
Νομαρχίας Αθηνών για το έτος 2007, προκειμένου να λη¬ 
φθούν τα αναγκαία μέτρα για την άφιξη στη χώρα μας των 
αποδημητικών- μεταναστευτικών πτηνών με προέλευση 
χώρες στις οποίες έχει διαπιστωθεί η γρίπη των πτηνών. 

Η δαπάνη θα καλυφθεί από πιστώσεις του προϋπολογι¬ 
σμού της Νομαρχίας Αθηνών οικονομικού έτους 2007. 

Η απόφαση ισχύει για το χρονικό διάστημα από 1.1.2007 
έως 31.12.2007. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Ιανουάριου 2007 
Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 07/ΔΤΑ/3595/05 (5) 

Τροποποίηση του ΟΕΥ και κανονισμού του Νομικού Προ¬ 
σώπου με την επωνυμία «Δημοτικός Πολιτιστικός Ορ¬ 
γανισμός Περάματος». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 9 του ν. 2503/1997 (ΦΕΚ 
107/τ.Α'30.5.1997). 


2. Τις διατάξεις του άρθρου 198 παρ. 3 και 203 του 
π.δ. 410/1995 Δ.Κ.Κ. 

3. Τις διατάξεις του άρθρου 16 του ν. 2539/1997 (ΦΕΚ 
244/4.12.1997 τ.Α'). 

4. Τις διατάξεις του άρθρου 12 του ν. 1188/1981, (άρθρο 
8 παρ. 5 του ν. 2307/1995, άρθρο 1 παρ. 2 εδαφ. Στ' ν. 
2503/1997). 

5. Την υπ’ αριθμ. οικ. 16978/12.11.2003 (ΦΕΚ 1693/τ.Β' 
18.11.2003) απόφαση Γενικού Γραμματέα «περί μεταβί¬ 
βασης αρμοδιοτήτων». 

6. Την υπ’ αριθμ. 367/22.5.1997 απόφαση του Προϊ¬ 
στάμενου Περιφερειακής Διοίκησης Ν. Πειραιά (ΦΕΚ 
492/13.6.1997 τ.Β') «περί σύστασης του Ν.Π.Δ.Δ. «Δημο¬ 
τικός Πολιτιστικός Οργανισμός Περάματος». 

7. Την υπ’ αριθμ. 95/5.8.1998 (ΦΕΚ 964/9.10.1998 τ.Β') 
απόφαση του Προέδρου του Δημοτικού Πολιτιστικού 
Οργανισμού Περάματος περί έγκρισης Οργανισμού 
Εσωτερικής Υπηρεσίας του Ν.Π.Δ.Δ. «Δημοτικός Πολι¬ 
τιστικός Οργανισμός Περάματος». 

8. Τις υπ’ αριθμ. 40/2004 και 225/2004 αποφάσεις του 
Διοικητικού Συμβουλίου του Ν.Π.Δ.Δ. «Δημοτικός Πολι¬ 
τιστικός Οργανισμός Περάματος» και Δημοτικού Συμ¬ 
βουλίου Περάματος αντίστοιχα. 

9. Την σύμφωνη γνώμη του Υπηρεσιακού Συμβουλίου 
Υπαλλήλων ΟΤΑ Ν. Πειραιά όπως διατυπώθηκε στο πρα¬ 
κτικό της 12ης συνεδρίασης (θέμα 9ο), αποφασίζουμε: 

Εγκρίνουμε την τροποποίηση του ΟΕΥ και κανονισμού 
εσωτερικής Υπηρεσίας του Ν.Π.Δ.Δ. Δημοτικός Πολιτι¬ 
στικός Οργανισμός Περάματος ως εξής: 

Αρθρο Ιο 

Το άρθρο 1 αναδιαρθρώνεται και αναδιατυπώνεται 
ως εξής: Προστίθεται «Β. Τα Τμήματα του ΔΗ.Π.Ο.Π.» 
και σ’ αυτό τμήμα με αριθμό 5 και ονομασία «Τμήμα 
Μουσείων». Επομένως, τις υπηρεσίες του ΔΗ.Π.Ο.Π. συ¬ 
γκροτούν: 

Α. Η Διεύθυνση του ΔΗ.Π.Ο.Π. 

Β. Τα Τμήματα του ΔΗ.Π.Ο.Π. 

1. Τμήμα Διοικητικών Υπηρεσιών 

2. Τμήμα Οικονομικών Υπηρεσιών 

3. Τμήμα Δημοτικών Βιβλιοθηκών και Αρχείων 

4. Τμήμα Πολιτιστικής Ανάπτυξης 

5. Τμήμα Μουσείων 

Άρθρο 2ο 

Οι υπηρεσιακές μονάδες του άρθρου 1 αναδιατυπώ¬ 
νονται και διαμορφώνονται αναλυτικά ως εξής: 

1. Τμήμα Διοικητικών Υπηρεσιών 

Στο Τμήμα Διοικητικών Υπηρεσιών προστίθεται το 
«δ. Γραφείο Εκτελεστικής Επιτροπής», το «ε. Γραφείο 
Δημοσίων Σχέσεων» και το «στ. Γ ραφείο Προγραμμάτων 
Ε.Ε.» και γίνεται: 

α. Γραφείο Διοικητικού Συμβουλίου 
β. Γ ραφείο Γ ραμματείας, Πρωτοκόλλου, Αρχείου, Δι¬ 
εκπεραίωσης 

γ. Γ ραφείο Προσωπικού και Καθαριότητας 
δ. Γ ραφείο Εκτελεστικής Επιτροπής 
ε. Γ ραφείο Δημοσίων Σχέσεων 
στ. Γ ραφείο Προγραμμάτων Ε.Ε. 

2. Τμήμα Οικονομικών Υπηρεσιών 

Στο Τμήμα Οικονομικών Υπηρεσιών συγχωνεύονται 
τα «α» και «β» σε «α» και προστίθεται το «δ. Γραφείο 
Εισπράξεων - Εσόδων» και γίνεται: 

α. Γ ραφείο Μισθοδοσίας, Μηχανογράφησης και Μη¬ 
χανοργάνωσης 

β. Γραφείο Προμηθειών 

γ. Γ ραφείο Αποθήκης και Υλικού 

δ. Γ ραφείο Εισπράξεων - Εσόδων 

3. Τμήμα Δημοτικών Βιβλιοθηκών και Αρχείων 

Στο Τμήμα Δημοτικών Βιβλιοθηκών και Αρχείων προ¬ 
στίθεται το «δ. Γ ραφείο Συντήρησης και Βιβλιοδεσίας» 
και γίνεται: 

α. Γ ραφείο Επιλογής και Επεξεργασίας Υλικού 
β. Γ ραφείο Οργάνωσης και Διοίκησης Βιβλιοθηκών 
γ. Γ ραφείο Αρχείων και Εκδόσεων 
δ. Γ ραφείο Συντήρησης και Βιβλιοδεσίας 

4. Τμήμα Πολιτιστικής Ανάπτυξης 

Στο Τμήμα Πολιτιστικής Ανάπτυξης καταργούνται τα 
«β», «γ», «δ» και «ε» και ορίζονται τα: «β. Γ ραφείο Κινημα¬ 
τογράφου, γ. Γραφείο Συντονισμού Θεάτρων, Πινακο¬ 
θηκών κ.ά., δ. Γ ραφείο Καλλιτεχνικών Τμημάτων, ε. Γ ρα¬ 
φείο Σχολείου Πληροφορικής, στ. Γ ραφείο Δημοτικών 
Χορωδιών, ζ. Γ ραφείο Λαϊκής Επιμόρφωσης, η. Γ ραφείο 
Λεσχών Νεολαίας, θ. Γ ραφείο Σχολής Γ ονέων και ι. Γ ρα¬ 
φείο Ερασιτεχνικής Δημιουργίας» και γίνεται: 
α. Γ ραφείο Πολιτιστικών Εκδηλώσεων 
β. Γ ραφείο Κινηματογράφου 
γ. Γ ραφείο Συντονισμού Θεάτρων, Πινακοθηκών κ.ά. 
δ. Γραφείο Καλλιτεχνικών Τμημάτων 
ε. Γ ραφείο Σχολείου Πληροφορικής 
στ. Γ ραφείο Δημοτικών Χορωδιών 
ζ. Γ ραφείο Λαϊκής Επιμόρφωσης 
η. Γ ραφείο Λεσχών Νεολαίας 
θ. Γ ραφείο Σχολής Γ ονέων 
ι. Γ ραφείο Ερασιτεχνικής Δημιουργίας 

5. Τμήμα Μουσείων 

α. Γραφείο Μουσείου Ναυπηγικής, Αλιείας - Αλιευ¬ 
τικών Σκαφών 

β. Γ ραφείο Μουσείου Ναυμαχίας Σαλαμίνος 
γ. Γραφείο Μουσείου Διατήρησης Ρεμπέτικου Τρα¬ 
γουδιού και Οργανοποιίας 

δ. Γ ραφείο Ναυπηγικού Μοντελισμού 

ε. Γραφείο Μουσείου Τραμ 

Αρθρο 3ο 

Η οργανική σύνθεση και κατάταξη των θέσεων του 
προσωπικού του Δήμου κάθε κατηγορίας σε κλάδους 
και ο καθορισμός των κατά κλάδο ειδικών τυπικών προ¬ 
σόντων διορισμού, χωρίς να μεταβάλλεται η σύνθεση 
του ισχύοντος Οργανισμού, προσδιορίζονται ως κα¬ 
τωτέρω: 

Μόνιμο προσωπικό: 

Θέσεις Διοικητικού Προσωπικού 

Κατηγορία ΠΕ: 

Στην κατηγορία ΠΕ προστίθενται: μία (1) θέση κλάδου 
ΠΕΙ Διοικητικού ή Οικονομικού και μία (1) θέση ΠΕ Ναυ¬ 
πηγών και η κατηγορία ΠΕ διαμορφώνεται ως εξής: 
α) Κλάδος ΠΕΙ Διοικητικός και ή Οικονομικός. 

4 θέσεις με βαθμούς Δ-Α. 
β) Κλάδος ΠΕ Ναυπηγών 
1 θέση με βαθμό Δ-Α. 

Κατηγορία ΤΕ: 

Στην κατηγορία ΤΕ παραμένουν 4 θέσεις, όμως αλ¬ 
λάζουν οι ειδικότητες. Συγκεκριμένα στο «α. Κλάδος 
ΤΕ Βιβλιοθηκονόμων» καταργείται η μία (1) θέση και 
ορίζεται μία θέση στο «β. Κλάδος Γραφικών Τεχνών 
και Καλλιτεχνικών Σπουδών», καταργείται η ειδικότητα 
στο «γ. Κλάδος ΤΕ2 Κοινωνικοί Λειτουργοί» και γίνεται 
«γ. Κλάδος Μουσικής Τεχνολογίας» και η Κατηγορία ΤΕ 
διαμορφώνεται ως εξής: 


α) Κλάδος ΤΕ Βιβλιοθηκονόμων 

1 θέση με βαθμό Δ-Α. 

β) Κλάδος Γραφικών Τεχνών και Καλλιτεχνικών Σπου¬ 
δών. 

1 θέση Συντηρητών Μουσείων με βαθμό Δ-Α. 

γ) Κλάδος Μουσικής Τεχνολογίας. 

1 θέση με βαθμό Δ-Α. 

δ) Κλάδος ΤΕ19 Πληροφορικής 

1 θέση με βαθμό Δ-Α 

Κατηγορία ΔΕ Διοικητικού: 

Στην κατηγορία ΔΕ προστίθενται δύο (2) θέσεις και 
γίνεται: 

Κλάδος Διοικητικού και ή Οικονομικού. 

7 θέσεις με βαθμό Δ-Α. 

Κατηγορία ΥΕ: 

Στην κατηγορία ΥΕ προστίθενται τέσσερις (4) θέσεις, 
ήτοι δύο (2) θέσεις στο «α. Κλάδος ΥΕ1 Προσωπικού 
Γ ενικών Καθηκόντων» και δύο (2) θέσεις στο «β. Κλάδος 
ΥΕ16 Προσωπικού Καθαριότητος» και η κατηγορία ΥΕ 
διαμορφώνεται ως εξής: 

α) Κλάδος ΥΕ1 Προσωπικού Γ ενικών Καθηκόντων. 

2 θέσεις με βαθμό Ε-Γ. 

β) Κλάδος ΥΕ16 Προσωπικού Καθαριότητος. 

6 θέσεις με βαθμό Ε-Γ. 

Αρθρο 4ο 

Το άρθρο 4 αναδιαρθρώνεται και αναδιατυπώνεται 
ως εξής: 

Η επιλογή προϊσταμένων Δ/νσεων και τμημάτων γίνε¬ 
ται σύμφωνα με το π.δ. 50/2001, οι κλάδοι δε από τους 
οποίους γίνεται η επιλογή αναλυτικά είναι οι εξής: 

Α. Για την Διεύθυνση και τα τμήματα των Διοικητικών 
Υπηρεσιών, των Δημοτικών Βιβλιοθηκών και της Πολιτι¬ 
στικής ανάπτυξης επιλέγονται υπάλληλοι ΠΕΙ Διοικητι¬ 
κού ή ΤΕ1 ή ΙΕΚ ή ΔΕΙ Διοικητικού με βαθμό Α ή Β. 

Β. Γ ια την Διεύθυνση και τα τμήματα των Οικονομικών 
υπηρεσιών επιλέγονται υπάλληλοι ΠΕΙ ή ΤΕ1 ή ΙΕΚ ή ΔΕ 
Οικονομικού με βαθμό Α ή Β. 

Γ. Γ ια την διεύθυνση και τα τμήματα των Μουσείων 
επιλέγονται υπάλληλοι ΠΕ Ναυπηγών και Φιλολόγων 
- Αρχαιολόγων ή αντιστοίχων ΤΕ ή ΙΕΚ ή ΔΕ με βαθμό 
Α ή Β. 

Αρθρο 5ο 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 

Στο άρθρο 5 προστίθενται οι παράγραφοι «Γ.» και 
«Δ.» και το άρθρο 5 διαμορφώνεται ως εξής: 

Α. Ο Προϊστάμενος Διεύθυνσης προίσταται των τμη¬ 
μάτων και γραφείων που υπάγονται στην αρμοδιότητά 
του. Ασκεί εποπτεία και ελέγχει την παρουσία, πειθαρ¬ 
χία, απόδοση και επίδοση όλων των υπαλλήλων των 
τμημάτων του, την τήρηση των νόμων, Διαταγμάτων, 
αποφάσεων κ.λ.π. που αφορούν τον ΔΗ.ΠΟ.Π. και κα¬ 
θοδηγεί αυτούς κατά την εκτέλεση των υπηρεσιακών 
τους καθηκόντων. 

Β. Οι Προϊστάμενοι των τμημάτων είναι υπεύθυνοι 
για την ακριβή τήρηση, νόμιμη εφαρμογή και εκτέλεση 
των αρμοδιοτήτων και καθηκόντων που ανατίθενται 
στις υπηρεσίες που προΐστανται. 

Εισηγούνται τα θέματα της αρμοδιότητάς των, ενημε¬ 
ρώνουν τους υπαλλήλους των τμημάτων τους για κάθε 
εγκύκλιο και ειδική διάταξη νόμου που τους αφορά και 
δίδουν τις αναγκαίες οδηγίες (επεξηγηματικές) για την 
εκτέλεσή τους. 

Γ. Οι διοικητικοί υπάλληλοι είναι υπεύθυνοι για την 
σωστή και έγκαιρη διεκπεραίωση των ανατιθεμένων 

σε αυτούς εργασιών. Οφείλουν να εργάζονται με προ¬ 
σοχή, επιμέλεια και ευσυνειδησία υπό τις οδηγίες και 
κατευθύνσεις των προϊσταμένων τους, σύμφωνα με 
τους νόμους, τους κανονισμούς και τις οδηγίες των 
αρμοδίων αρχών. 

Δ. Οι υπάλληλοι γενικών καθηκόντων αναλαμβάνουν 
όλες τις βοηθητικές εργασίες, επισκευές, μεταφορές, 
φύλαξη κ.λπ. και οι υπάλληλοι καθαριότητας αναλαμ¬ 
βάνουν την καθαριότητα των χώρων του ΔΗ.Π.Ο.Π. και 
όσων έχουν σχέση με αυτόν. 

Άρθρο 6ο 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 

Το άρθρο 6 αναδιοργανώνεται και αναδιατυπώνεται 
ως εξής: 

Οι αρμοδιότητες που καθορίζονται από τον Ο.Ε.Υ. 
θα ασκούνται από ανάλογες υπηρεσίες, τμήματα και 
γραφεία. 

Η κατανομή του προσωπικού θ’ αποφασίζεται από 
τον Πρόεδρο του ΔΗ.ΠΟ.Π. ανάλογα με τις ανάγκες 
των υπηρεσιών. 

Α. Τμήμα Διοικητικών Υπηρεσιών 

α. Γραφείο Διοικητικού Συμβουλίου: 

Καταρτίζει και κοινοποιεί τις ημερήσιες διατάξεις 
και τα συναφή έγγραφα του Δημοτικού Συμβουλίου. 
Εκδίδει τις αποφάσεις του Δ.Σ. και στέλνει αντίγραφα 
στις αντίστοιχες υπηρεσίες. Υλοποιεί τις αποφάσεις 
του Δ.Σ. και αλληλογραφεί με Υπουργεία, Νομαρχίες 
και άλλες δημόσιες υπηρεσίες για θέματα που αφορούν 
τον ΔΗ.Π.Ο.Π. 

β. Γ ραφείο Γ ραμματείας, Πρωτοκόλλου, Αρχείου, Δι¬ 
εκπεραίωσης: 

Παραλαμβάνει την εισερχόμενη αλληλογραφία, την 
πρωτοκολλεί και την προωθεί για διεκπεραίωση στις 
αρμόδιες υπηρεσίες και τμήματα, εν συνεχεία παραλαμ- 
βάνει την εξερχόμενη αλληλογραφία και την διεκπεραι- 
ώνει. Επιβλέπει, αρχειοθετεί, διεκπεραιώνει και ταξινομεί 
τα έγγραφα. Παρέχει κάθε πληροφορία σχετικά με τα 
στοιχεία που τηρούνται στο αρχείο. 

γ. Γ ραφείο Προσωπικού και Καθαριότητας: 

Αλληλογραφεί με Υπουργεία, Νομαρχίες και άλλες 
Δημόσιες Υπηρεσίες για θέματα που αφορούν το προ¬ 
σωπικό. Καταρτίζει ωράρια και διεκπεραιώνει υποθέσεις 
σχετικές με τις άδειες, τις υπερωρίες και τις υγειο¬ 
νομικές επιτροπές των υπαλλήλων και επιβλέπει τους 
υπαλλήλους καθαριότητας. 

δ. Γ ραφείο Εκτελεστικής Επιτροπής: 

Παραλαμβάνει και ελέγχει προσφορές και εκδίδει 
αποφάσεις για ανάθεση εργασιών κι έργων. 

ε. Γ ραφείο Δημοσίων Σχέσεων: 

Συντάσσει δελτία τύπου, συνεργάζεται με δημοσιογρά¬ 
φους ημερήσιου και περιοδικού τύπου, τοπικού ή αθηναϊκού 
για την δημοσίευσή τους. Διοργανώνει συνεντεύξεις τύπου 
και λαμβάνει όλα τα απαιτούμενα μέτρα για την προβολή 
των πολιτιστικών δραστηριοτήτων του τμήματος. Παρα¬ 
κολουθεί και αρχειοθετεί τις πολιτιστικές δραστηριότητες 
ά όλη την επικράτεια. Επικοινωνεί και συνεργάζεται με 
διαφόρους φορείς, καλλιτέχνες και πνευματικούς ανθρώ¬ 
πους. Διοργανώνει σεμινάρια και συμπόσια με πολιτιστικό 
και πολισμικό περιεχόμενο. Φροντίζει για τις μετακλήσεις 
καλλιτεχνικών σχημάτων και πνευματικών ανθρώπων, για 
διοργάνωση ανάλογων πολιτιστικών δραστηριοτήτων. 

στ. Γ ραφείο Προγραμμάτων Ε.Ε. 

Ελέγχει τα προγράμματα χρηματοδότησης μέσω Ε.Ε., 
συντάσσει & αποστέλλει προτάσεις και παρακολουθεί 
την υλοποίησή τους. 


2. Τμήμα Οικονομικών Υπηρεσιών 

α. Γραφείο Μισθοδοσίας, Μηχανογράφησης και Μη¬ 
χανοργάνωσης: 

Συντάσσει και θεωρεί τα πόσης φύσεως μισθοδοτικά 
στοιχεία πληρωμής του προσωπικού, παρακολουθεί τις 
μισθολογικές μεταβολές όλων των εργαζομένων. Επί¬ 
σης έχει σαν σκοπό την μηχανογράφηση και μηχανορ¬ 
γάνωση των υπηρεσιών του ΔΗ.Π.Ο.Π. με τα ισχύοντα 
λειτουργικά σημειώματα, την αποθήκευση πληροφοριών 
κάνοντας τις απαραίτητες εισηγήσεις, μελέτες κ.λπ. 
Τηρεί φακέλους, βιβλία και οτιδήποτε είναι αναγκαίο 
για την εύρυθμη λειτουργία του γραφείου. Εκδίδει τις 
βεβαιώσεις αποδοχών των εργαζομένων για την υπο¬ 
βολή των στην Εφορία. 

β. Γ ραφείο Προμηθειών: 

Φροντίζει για την προμήθεια όλων των ειδών και υλι¬ 
κών που χρειάζονται οι υπηρεσίες του ΔΗ.ΠΟ.Π. κατόπιν 
των σχετικών υπηρεσιακών σημειωμάτων και υλοποιεί 
εκείνες τις πράξεις που απαιτούνται (προσφορές κ.λπ.). 
γ. Γ ραφείο αποθήκης και υλικού: 

Μεριμνά για την παραλαβή και διακίνηση του πάσης 
φύσεως υλικού, τη διαχείριση της γραφικής ύλης των 
υπηρεσιών του ΔΗ.ΠΟ.Π. και τη διοχέτευση σ’ αυτές, 
δ. Γ ραφείο Εισπράξεων - Εσόδων 
Φροντίζει και τακτοποιεί τα έσοδα από τις εισπράξεις 
και αποδίδει τους λογαριασμούς τους. 

3. Τμήμα Δημοτικών Βιβλιοθηκών & Αρχείων 

α. Γραφείο Επιλογής και Επεξεργασίας Υλικού: 
Συγκεντρώνει τις ανάγκες των χρηστών για τον 
εμπλουτισμό της συλλογής του. Ενημερώνεται για την 
τρέχουσα και αναδρομική εκδοτική παραγωγή. Συμ¬ 
βουλεύεται ειδικούς επιστήμονες για την καλύτερη και 
σωστότερη επιλογή του υλικού. Επιμελείται σύμφωνα 
με τους διεθνείς κανόνες καταλογογράφησης και τα¬ 
ξινόμησης το έντυπο υλικό. 

Συντάσσει καταλόγους βιβλιογραφίας με τη βοήθεια 
σύγχρονων ηλεκτρονικών μέσων καθώς και στατιστικά 
στοιχεία. Συνεργάζεται με άλλες βιβλιοθήκες και κέντρα 
πληροφόρησης για την επεξεργασία κοινών προτύπων, 
αλλά και για τη μελλοντική δικτύωση. 

β. Γραφείο Οργάνωσης και Διοίκησης Βιβλιοθηκών: 
Εισηγείται την επέκταση της Δημοτικής Βιβλιοθή¬ 
κης σε νέες περιοχές και κοινωνικές ομάδες. Καταθέτει 
προτάσεις για την αποτελεσματικότερη οργάνωση και 
λειτουργία της βιβλιοθήκης. 

Επεξεργάζεται προγράμματα και εκδηλώσεις τόσο 
μέσα στις βιβλιοθήκες όσο και έξω απ’ αυτές. Οργανώνει 
τον διακανονισμό ανάμεσα στην κεντρική βιβλιοθήκη και 
τα παραρτήματά της. Παρακολουθεί τις εξελίξεις στον 
τομέα της βιβλιοθηκονομίας και πληροφόρησης και επι¬ 
μελείται την εισαγωγή τους στη λειτουργία της. 
γ. Γ ραφείο αρχείων κι εκδόσεων 
Συγκεντρώνει το υλικό πνευματικής έκφρασης που 
αφορά όχι μόνο την ιστορία της πόλης αλλά και κάθε 
δραστηριότητα που αναπτύχθηκε και αναπτύσσεται σ’ 
αυτήν. Φροντίζει για την ηλεκτρονική οργάνωση του 
αρχείου και επιμελείται τις νέες εκδόσεις, 
δ. Γ ραφείο Συντήρησης και Βιβλιοδεσίας: 

Φροντίζει για την συντήρηση των βιβλίων, την απο¬ 
κατάσταση και επισκευή των φθαρμένων, καθώς και για 
την βιβλιοδεσία τους. 

4. Τμήμα Πολιτιστικής Ανάπτυξης 

α. Γ ραφείο Πολιτιστικών Εκδηλώσεων: 

Διοργανώνει πολιτιστικές εκδηλώσεις, που συμβάλ¬ 
λουν στην πολιτιστική ανάπτυξη και αποκέντρωση. 

β. Γραφείο Κινηματογράφου: 

Οργανώνει τη λειτουργία του κινηματογράφου, κα¬ 
ταρτίζει το πρόγραμμα και το υλοποιεί. 

γ. Γ ραφείο Συντονισμού Θεάτρων, πινακοθηκών κ.ά.: 
Μεριμνά για τη σωστή λειτουργία δημοτικών θεάτρων 
και πινακοθηκών, σύμφωνα με τον εσωτερικό κανονι¬ 
σμό, παρακολουθεί την εκτέλεση συμφωνιών μεταξύ 
Δήμου και των διάφορων οργανισμών και την τήρηση 
των όρων αυτών. Συνεργάζεται με αντίστοιχους φο¬ 
ρείς συμμετέχοντας ενεργά στην ανάπτυξη θεατρικής, 
μουσικής, καλλιτεχνικής παιδείας κ.λπ. με τις υποδεί¬ 
ξεις της Δημοτικής Αρχής. Μεριμνά για την διαφύλαξη 
του υπάρχοντος θεατρικού, μουσικού, καλλιτεχνικού 
υλικού και φροντίζει για την αντικατάστασή του όταν 
απαιτείται. 

δ. Γραφείο Καλλιτεχνικών Τμημάτων: 

Περιλαμβάνει τα τμήματα πιάνου, κιθάρας (κλασσικής 
και ηλεκτρικής), ακορντεόν, βιολιού, αρμονίου, χορών 
(παραδοσιακών, ευρωπαϊκών, μοντέρνων), μπαλέτου, 
γυμναστικής (αεροβικής και κλασσικής), θεάτρου, κε¬ 
ραμικής, ξυλογλυπτικής, αγιογραφίας, ζωγραφικής, μπά- 
ντας, οργανοποιίας, ατομικού τραγουδιού, κατασκευής 
κοσμήματος κ.ά. Φροντίζει για την καλή λειτουργία και 
απόδοση των τμημάτων. Συνεργάζεται με τους επιμορ- 
φωτές και με κάθε άλλο αρμόδιο για την συνεχή βελτίω¬ 
ση της παρεχόμενης επιμόρφωσης, με τα σχολεία με τα 
οποία συνδιοργανώνει προγράμματα πολιτισμού και με 
όλους τους φορείς της Πόλης. Διοργανώνει σεμινάρια 
και κύκλους μαθημάτων σχετικά με θέματα πολιτιστικής 
ανάπτυξης και δημιουργίας, επιμορφωτικά σεμινάρια, 
διαλέξεις ελευθέρου πανεπιστημίου και άλλων θεμάτων, 
που αφορούν προβλήματα της εποχής, 
ε. Γ ραφείο Σχολείου Πληροφορικής 
Ασχολείται με την κατάρτιση εκπαιδευτικών προ¬ 
γραμμάτων πληροφορικής όλων των βαθμιδών εκπαί¬ 
δευσης και υλοποιεί τις εφαρμογές τους. Συνεργάζε¬ 
ται με αναγνωρισμένους διεθνείς οργανισμούς για την 
διεξαγωγή σεμιναρίων και λειτουργεί ως εξεταστικό 
κέντρο τους για την απόκτηση διεθνούς αναγνώρισης 
τίτλων πληροφορικής. 

στ. Γ ραφείο Δημοτικών Χορωδιών 
Παρακολουθεί και συντονίζει τις εργασίες της Δη¬ 
μοτικής Χορωδίας, οργανώνει Χορωδιακά Φεστιβάλ και 
προβαίνει σε Χορωδιακές ανταλλαγές, 
ζ. Γ ραφείο Λαϊκής Επιμόρφωσης 
Είναι οργανωμένο με ευθύνη του ΔΗ.Π.Ο.Π. Το περι¬ 
εχόμενό του αποκρυσταλλώνεται σε ένα πρόγραμμα 
βγαλμένο από την ίδια την τοπική κοινωνία. Αποτελείται 
από θεματικούς κύκλους, που θα ολοκληρώνονται πριν 
επιλεγούν άλλοι, που κι αυτοί με την σειρά τους θα 
αποτελούν εκ νέου επιλογή της τοπικής κοινωνίας, 
η. Γ ραφείο Λεσχών Νεολαίας 
Με το καθημερινό άνοιγμα των αιθουσών των σχο¬ 
λείων της Πόλης, αυτές μπορούν να μεταβληθούν σ’ 
ένα ζωντανό πολιτιστικό κύτταρο, για όλους τους συ¬ 
ντελεστές της εκπαιδευτικής κοινότητας Σε αυτούς 
τους χώρους θα παίζουν, θα επιμορφώνονται και θα 
αθλούνται υπεύθυνα οι νέοι της Πόλης. Οι δάσκαλοι θα 
μπορούν να προσφέρουν ενισχυτικά τις γνώσεις τους 
πέρα από το σχολικό ωράριο. Η ψυχαγωγία και η δη¬ 
μιουργική αυτή σχέση μπορεί να οργανωθεί γύρω από 
τους συλλόγους γονέων, αλλά και σε συνεργασία με 
τους διδάσκοντες. 

θ. Γ ραφείο Σχολής Γ ονέων 

Αποτελούν συμβουλευτική και ενημερωτική παρέμβα¬ 


ση υπέρ των γονιών σε σχέση με τις φάσεις ανάπτυξης, 
που περνάει η ανθρώπινη ύπαρξη. Ενημέρωση γύρω από 
θέματα που απασχολούν το παιδί στη σχολική - εφη¬ 
βική ηλικία την σχέση συζύγων και άλλα κοινωνικά και 
ψυχολογικά θέματα. 

ι. Γ ραφείο Ερασιτεχνικής Δημιουργίας 
Αποτελεί μια ζωντανή εστία δημιουργίας, τόσο στο 
επίπεδο των ψυχαγωγικών προγραμμάτων, όσο και στην 
επεξεργασία εκδηλώσεων και επικοινωνίας, που με τον 
προβληματισμό και τις ενέργειές της θα αναβαθμίσει 
την σχέση δασκάλου - παιδιού γονιού. 

5. Τμήμα Μουσείων 

α. Γ ραφείο Μουσείου Ναυπηγικής Αλιείας - Αλιευτι¬ 
κών Σκαφών 

Ασχολείται με την συλλογή, ταξινόμηση, ανάδειξη και 
τεκμηρίωση εκθεμάτων, που θα συμβάλλουν στην ανάδει¬ 
ξη της ναυπηγικής τέχνης της πόλης του Περάματος, 
β. Γ ραφείο Μουσείου Ναυμαχίας της Σαλαμίνας 
Ασχολείται με την έρευνα, συλλογή και παρουσίαση 
κάθε είδους εκθεμάτων σχετικών με το ιστορικό γεγο¬ 
νός της ναυμαχίας και την προβολή με οπτικοακουστικά 
μέσα του ιστορικού γεγονότος. 

γ. Γραφείο Μουσείου Διατήρησης Ρεμπέτικων Τρα- 
γουδιών και Οργανοποιίας 

Ασχολείται με την διάσωση και ανάδειξη του ρεμπέ¬ 
τικου τραγουδιού και της λαϊκής μουσικής παράδοσης, 
όπως αναπτύχθηκε την δεκαετία του ’50 στην πόλη του 
Περάματος. Λειτουργεί ερασιτεχνικά συγκροτήματα, 
παρουσίαση ρεμπέτικου τραγουδιού και εργαστήριο 
οργανοποιίας σχετικό με την ρεμπέτικη μουσική, 
δ. Γ ραφείο Ναυπηγικού Μοντελισμού 
Λειτουργεί εργαστήρια εκπαίδευσης μοντελιστών 
και αναπαράγει μοντέλα παραδοσιακών σκαφών, έτσι 
όπως κατασκευάσθηκαν στα ναυπηγεία του Περάματος. 
Λειτουργεί εκθέσεις των προϊόντων των εργαστηρίων 
μοντελισμού με σκοπό την σύνδεση και διατήρηση της 
παραδοσιακής τέχνης του ξυλοναυπηγού, 
ε. Γραφείο Μουσείου Τραμ 

Συγκεντρώνει, διατηρεί και αναδεικνύει κάθε είδους 
υλικό σχετικό με την ιστορία του Τραμ του Περάματος 
και την σύνδεση και συμβολή του στην ανάπτυξη της 
πόλης του Περάματος. 

Αρθρο 7ο 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του ΔΗ.Π.Ο.Π. 
το ύψος της οποίας διαμορφώνεται σύμφωνα με το την 
παρ. 3 του άρθρου 12 του ν. 1188/1981 (άρθρο 8 παρ. 5 
ν. 2307/1995 - άρθρο 1 παρ. 2 εδάφ. Στ' ν. 2503/1997) ως 
εξής: Η ετήσια δαπάνη για την κάλυψη των οκτώ (8) νέων 
θέσεων είναι ευρώ (129.052,00), πολλαπλασιαζόμενη επί 
δύο (Χ2) είναι ευρώ (258.104,00), άρα χαμηλότερη από 
το σύνολο των τακτικών εσόδων των τελευταίων δύο 
(2) χρόνων που είναι ευρώ (1.201.457,30). Όπως φαίνεται 
το σύνολο της ετήσιας δαπάνης των νέων θέσεων πολ- 
λαπλασιαζόμενο επί 2 δεν υπερβαίνει το μέσο όρο των 
τακτικών εσόδων των δύο τελευταίων ετών βάσει του 
νόμου. Επομένως υπάρχει η οικονομική προϋπόθεση για 
την σύσταση των νέων οργανικών θέσεων. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Πειραιάς, 31 Ιανουάριου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 292 (6) 

Καθιέρωση υπερωριακής εργασίας πέρα από το κανο¬ 
νικό ωράριο εργασίας κατά τις Κυριακές - εξαιρέ¬ 
σιμες μέρες, κατά τις απογευματινές και νυχτερι¬ 
νές ώρες των εργάσιμων ημερών των Κυριακών και 
εξαιρέσιμων κατά τη διάρκεια του Α' Εξαμήνου του 
έτους 2007 για υπαλλήλους του Νομαρχιακού Δια¬ 
μερίσματος Έβρου & Επαρχείου Β.Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/τ. Α'/2003), σε συνδυασμό με την ερμηνευτική εγκύ¬ 
κλιο του Γ.Λ.Κ. υπ’ αριθμ. 2/72757/0022/31.12.2003. 

2. Τις διατάξεις του άρθρου 25, παραγρ. 7 του ν. 
2738/1999 (ΦΕΚ 180/τ.Α' ) σε συνδυασμό με τις διατά¬ 
ξεις του άρθρου 34, παραγράφου 5 του ν. 2768/1999 
(ΦΕΚ 273 /τ.Α'). 

3. Τις διατάξεις του π.δ. 30/1996 (ΦΕΚ 21/τ.Α') όπως 
ισχύουν. 

4. Τις ειδικές, εποχιακές έκτακτες ή επείγουσες ανά¬ 
γκες που παρουσιάζονται σε υπηρεσίες του Νομ/κού 
Διαμ/τος Έβρου και Επαρχείου Β. Έβρου, για την αντι¬ 
μετώπιση των οποίων απασχολείται το προσωπικό 
τους πέρα από το κανονικό ωράριο εργασίας κατά τις 
εργάσιμες ημέρες καθώς και κατά τις Κυριακές και 
εξαιρέσιμες ημέρες. 

5. Το γεγονός ότι το ύψος της προκαλούμενης δα¬ 
πάνης ανέρχεται στο ποσό των 64.100 ευρώ και θα 
αντιμετωπισθεί από την πίστωση που έχει εγγράφει για 
το σκοπό αυτό στον προϋπολογισμό του Νομαρχιακού 
Δ/τος Έβρου έτους 2007, αποφασίζουμε: 

Εγκρίνουμε εντός των ανωτάτων ορίων που προβλέ- 
πονται από τις διατάξεις του άρθρου 16, παραγρ. 1 του 
ν. 3205/2003 την υπερωριακή απασχόληση υπαλλήλων 
του Νομαρχιακού ΔιαμερίσματοςΈβρου και Επαρχείου 
Β. Έβρου κατά τις Κυριακές και τις εξαιρέσιμες ημέ¬ 
ρες κατά τις απογευματινές και νυχτερινές ώρες των 
εργάσιμων ημερών, Κυριακών και εξαιρέσιμων, για την 
αντιμετώπιση ειδικών, εποχιακών, εκτάκτων και επει- 
γουσών αναγκών για το Α' εξάμηνο 2007 για το μόνιμο 
και αποσπασμένο προσωπικό των υπηρεσιών του Νο¬ 
μαρχιακού ΔιαμερίσματοςΈβρου και του Επαρχείου Β. 
Έβρου κατά υπηρεσία ως εξής: 

Α) Διεύθυνση Πολιτικών Δικαιωμάτων και Προστασίας 
του Πολίτη 

Εβδομήντα οκτώ (78) υπάλληλοι που θα προέρχο¬ 
νται από υπηρεσίες του Νομαρχιακού Διαμερίσματος 
Έβρου και του Επαρχείου Β. Έβρου για έξι χιλιάδες 
(6.000) ώρες υπερωριακής απασχόλησης απογευματι¬ 
νής, νυχτερινής εργασίας και εργασίας Κυριακών και 
εξαιρέσιμων που με φροντίδα του Τμήματος Πολιτι¬ 
κής Προστασίας θα συγκροτήσουν συνεργεία για την 
αντιμετώπιση έκτακτων αναγκών που προέρχονται από 
χιονοπτώσεις - πλημμύρες - πυρκαγιές - σεισμούς και 
λοιπές θεομηνίες. 

Β) Διεύθυνση Υγείας 

Έξι (6) υπάλληλοι για εκατόν σαράντα (140) ώρες 
υπερωριακής απασχόλησης Κυριακών και εξαιρέσιμων 


ημερών και τριακόσιες εξήντα (360) ώρες υπερωριακής 
απογευματινής και νυχτερινής εργασίας για ταχύτερη 
διεκπεραίωση εργασιών δειγματοληψιών και νυχτερι¬ 
νών ηχομετρήσεων, καθώς και τέσσερις (4) υπάλληλοι 
για διακόσιες σαράντα (240) ώρες απογευματινής και 
νυχτερινής απασχόλησης για έκτακτους εμβολιασμούς 
σε ομάδες υψηλού κινδύνου και επιδημιολογικής έρευ¬ 
νας και ογδόντα (80) ώρες για εργασία Κυριακών και 
εξαιρέσιμων ημερών. 

Τμήμα Υγείας Επαρχείου Β.Έβρου 
Δύο (2) υπάλληλοι για εκατό (100) ώρες υπερωριακής 
απασχόλησης απογευματινής, νυχτερινής εργασίας και 
είκοσι (20) ώρες εργασίας Κυριακών και εξαιρέσιμων 
ημερών για ταχύτερη διεκπεραίωση εργασιών δειγμα¬ 
τοληψιών, υγειονομικών ελέγχων καταστημάτων. 

Γ) Διεύθυνση Υποστήριξης του Νομάρχη - Γραφείο 
Έπαρχου Β. Έβρου 

Τρεις (3) υπάλληλοι για εξακόσιες (600) ώρες υπε- 
ρωριακής απογευματινής και νυχτερινής απασχόλησης 
εργάσιμων ημερών για τη γραμματειακή υποστήριξη 
του Νομάρχη και την οργάνωση της επικοινωνίας του 
με το κοινό και τρεις (3) υπάλληλοι (οδηγοί υπηρεσια¬ 
κών αυτοκινήτων) για επτακόσιες πενήντα (750) ώρες 
υπερωριακής απογευματινής και νυχτερινής εργασίας 
εργασίμων ημερών και εκατόν πενήντα (150) ώρες απα¬ 
σχόλησης για Κυριακές και εξαιρέσιμες ημέρες, για την 
κάλυψη αναγκαίων μετακινήσεων του Νομάρχη,Έπαρ¬ 
χου και Αντινομάρχη. 

Δ) Τμήμα Τουριστικής Ανάπτυξης 
Εννέα (9) υπάλληλοι για εννιακόσιες (900) ώρες υπε- 
ρωριακής απογευματινής και νυχτερινής απασχόλησης 
για τη συμμετοχή τους σε τουριστικές εκθέσεις, ξε¬ 
νάγηση φιλοξενούμενων δημοσιογράφων, τουριστικών 
πρακτόρων & τηλεοπτικών συνεργείων σε διάφορα αξι¬ 
οθέατα για την τουριστική προβολή του Νομού. 

Α ' ΕΞΑΜΗΝΟ ΕΤΟΥΣ 2007 


ΑΡΙΘΜΟΣ 

ΑΡΙΘΜΟΣ 

ΑΠΑΙΤΟΥΜΕΝΗ 

ΥΠΑΛΛΗΛΩΝ 

ΩΡΩΝ 

ΔΑΠΑΝΗ 


(απογευματινής, νυχτερινής 
εργασίας και εργασίας 
Κυριακών και εξαιρέσιμων) 


105 

9.340 

64.100 € 


Η κατανομή των ωρών κατά υπηρεσία και υπάλλη¬ 
λο θα γίνει από τους Προϊσταμένους των προαναφε- 
ρόμενων υπηρεσιών του Νομαρχιακού Διαμερίσματος 
Έβρου, οι οποίοι θα βεβαιώνουν και την προσφορά της 
εργασίας. 

Η απαιτούμενη δαπάνη των 64.100 ευρώ θα καλυφθεί 
από τις πιστώσεις που είναι εγγεγραμμένες στον προ¬ 
ϋπολογισμό του Νομαρχιακού Δ/τοςΈβρου έτους 2007 
στους φορείς 072 α και 310 α Κ.ΑΈ. 0511-0512. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αλεξανδρούπολη, 2 Φεβρουάριου 2007 
Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 

